text: Dist Marcadigas : "Biaus amis,
   Droit a en ce que dit avés.
   Dou don ne quier estre quités,
   Puis que en couvent le vous ai.
   Mais, dus qu'à tant que je saurai
   De mon fill aucunes nouveles,
   Ne sai lequel, laides ou beles,
   Ne vous porrai tenir couvent;
   Quar je cuit bien certainement
   Que mes filles de duel morront
   Se eles leur frere ne r'ont.
   Pour ce n'est raisons k'ens ce point
   Parlons de les marier point,
   K'en ce point pas ne le feroient ;
   Pour tant ocire se lairoient."
  